76 
pro parte regularibus octaedris microscopicis eleganter crystallisatus, admixtis Olivini gra- 
nulis, mihi occurrit. Deinde altius descendens, sed adhuc supra stratum calcarium, in 
Tuffa singula fragmenta cinerea. Bolo haud dissimilia, pro parte corpusculum niveum in- 
cludentia, reperi, quod argilla silicea et aqua compositum, verisimiliter et ipsum pro Allo- 
phane habendum est. 
Jam postquam eo usque descendisti, ubi calx incipit, transversariam ligulae exca- 
vationem in pelvis modum confirmatam animadvertis, et in ea proprium stratum calcarium 
atque molluscorum fossilium reperitur. Orientem versus, ubi vix 200' in latitudinem pa- 
tet, excavatio illa nigris abruptisque collis Pico da pietade parietibus terminatur, cujus in 
vertice (350') sacellum, unde nomen, aedificatum est; versus occasum autem clementer 
adsurgens usque ad latitudinem 1500' dilatatur, donec in radicibus collis „Ponta Rosta” 
finem capit. Qui quamquam 300' tantum e mari ascendit, tamen a vertice suo eximium 
prospectum in loca \1cina septentrionem versus sita praebet: in fronte enim ingentem 
Pico castanho, ad sinistram montes oppidulum Machico circumdantes, ad dextram septen- 
trionales insulae rupes, praesertim saxum basalticum „Penha d’Aguia” 2000' altum pror- 
susque nudum conspicere licet. 
Quam vero de strati calcarii aetate consequi possimus conjecturam, hoc loco am- 
plius explicare, ad sequentes disquisitiones haud inutile mihi videtur. Duas enim diversas 
calx praebet formas; rarius straturas 2 — 10" crassas componens, lapidi spisso albido 
shnilis, quasi supra Tuffam effusa reperitur; saepius contra bacilla multifariam ramificata 
et crassitudine inter G" et 2'" variantia conformat, quae Tuffa contrita rursusque conglo- 
merata involvuntur. 
Pico da pietade, de quo diximus, ad continua collium juga, in meridionali insulae 
parte juxta mare porrecta pertinet; quae quum priora Tuffae strata sustulerint et maxima 
ex parte perfregerint, sine dubio massis mediam insulam occupantibus recentioris sunt 
ortus. Atqui collis ille non solum Tuffam fere usque ad verticem suum, sed in meridio- 
nali parte etiam stratum calcarium Tuffae impositum secum sustulit, ejusmodi ut illud ho- 
die ad eum se applicet; qua de causa calx, quae in ligula Ponta san Lorenzo reperitur, 
recentissima Basaltae eruptione antiquioris habenda est aetatis. 
Calx bacilliformis, quam Tuffa parum dense conglomerata involutam diximus, non- 
nisi in pelvi illa ligulae transversa et praesertim quidem in limbo ejus reperitur; neque 
dubitari potest, quin in stalactitarum modum vel certe aquae vi effecta sit. In aspera 
vero bacillorum superficie 111. Dunker microscopi ope pulverem vulcanicnm partim fer- 
reum partim Augitis compositum, et passim quoque Chloritis granula observavit, quae par- 
ticulae etiam Tuffae immixtae reperiuntur. Nonnullis in locis sub spissiore Tuffa super- 
impendente bacilla illa calcaria longitudine 6 — 10' atque prorsus nuda mihi occurrerunt, 
quod quidem ex ea re pependit, quod Tuffa, quae excavationes illas expleverat, imbribus 
